# No valsts budžeta līdzekļiem Covid-19 infekcijas noteikšanai tiek apmaksāti šādi laboratoriskie pakalpojumi**:**

1. **SARS-CoV-2 vīrusa klātbūtnes noteikšana[[1]](#footnote-1)**
	* **ar ārsta, ārsta prakses vai ārstniecības iestādes nosūtījumu, atbilstoši klīniskajām indikācijām (laboratoriskajai pārbaudei piesakoties telefoniski pa tālruņa numuru 8303);**
	* **epidemioloģisku indikāciju gadījumos[[2]](#footnote-2);**
	* **bez ārsta, ārsta prakses vai ārstniecības iestādes nosūtījuma klīnisku indikāciju gadījumā[[3]](#footnote-3);**
	* **rutīnas skrīninga nolūkā.**
2. **Anti-SARS-CoV-2 antivielu noteikšana.**
3. **SARS-CoV-2 vīrusa sekvencēšana.**
4. **SARS-CoV-2 vīrusa variantu skrīnings ar RT-PĶR.**

## SARS-CoV-2  ****vīrusa klātbūtnes noteikšana****

1. **Klīniskās indikācijas:**
	1. **Ambulatoriem pacientiem:**
		1. ar akūtas elpceļu infekcijas slimības pazīmēm vai citām pazīmēm, kas ir raksturīgas Covid-19 infekcijai (pēkšņi parādās anosmija (ožas traucējumi), ageizija vai disgeizija (garšas izjūtas zudums vai traucējums), izteiktas galvassāpes, izteikts nogurums bez zināma iemesla);
		2. ar pneimonijas klīniskajām pazīmēm;
		3. ar imūndeficītu, tai skaitā, pacientiem, kuri lieto imūnsupresīvu terapiju veselības stāvokļa pasliktināšanās gadījumā, ievērojot arī epidemioloģisko risku;
		4. ar akūtas elpceļu infekcijas slimības simptomiem un citām pazīmēm, kas ir raksturīgas Covid-19 infekcijai un veiktais tests ir negatīvs, saglabājoties simptomiem atkārtoti pēc 48 stundām;
		5. grūtniecēm ar augšējo elpošanas ceļu infekcijas simptomiem
	2. **Stacionāriem pacientiem:**
		1. ar akūtas elpceļu infekcijas slimības pazīmēm un citām pazīmēm, kas ir raksturīgas Covid-19 infekcijai (pēkšņi parādās anosmija (ožas traucējumi), ageizija vai disgeizija (garšas izjūtas zudums vai traucējums), izteiktas galvassāpes, izteikts nogurums), iestājoties stacionārā vai ja saslimšana notikusi stacionārā;
		2. ar diagnosticētu pneimoniju vai pneimonijas klīniskajām pazīmēm;
		3. ar smagu akūtu respiratoru infekciju (turpmāk - SARI) bez cita iemesla, kas pilnībā izskaidro klīniskās izpausmes, t. sk. SARI, t.sk. pacienti, kuriem ir nepieciešama intensīvā terapija[[4]](#footnote-4);
		4. ar neskaidras izcelsmes drudzi;
		5. grūtniecēm un dzemdētājām ar augšējo elpošanas ceļu infekcijas simptomiem.
	3. **Bērniem:**
		1. bērnam ir akūta elpceļu infekcija ar Covid-19 raksturīgiem simptomiem: pēkšņi parādās klepus, sāpes kaklā, drudzis vai elpas trūkums vai pēkšņi parādās anosmija (ožas traucējumi), ja tā nav saistīta ar aizliktu degunu, ageizija vai disgeizija (garšas zudums vai traucējums), izteiktas galvassāpes, nogurums bez zināma iemesla;
		2. bērnam ir akūta elpceļu infekcija ar retāk novērotiem Covid-19 simptomiem (rīkles hiperēmija, iesnas, galvassāpes, sāpes muskuļos, diareja, vemšana) un epidemioloģiskā anamnēze;
		3. bērnam ir akūta elpceļu infekcija ar retāk novērotiem Covid-19 simptomiem (rīkles hiperēmija, iesnas, galvassāpes, sāpes muskuļos, diareja, vemšana) un bērns pieder veselības riska grupai:
			1. bērni ar hroniskām plaušu slimībām
			2. bērni ar hroniskām kardiovaskulārām slimībām neatkarīgi no to cēloņa;
			3. bērni ar hroniskām vielmaiņas slimībām;
			4. bērni ar hroniskām nieru slimībām;
			5. bērni ar imūndeficītu;
			6. bērni, kuri saņem imūnsupresīvu terapiju u. tml.;
		4. bērniem, kuriem nepieciešama dzīvību glābjoša vai neatliekama operācija vai augsta riska neatliekama manipulācija un kuri tiek stacionēti pēc neatliekamām indikācijām.
2. **Epidemioloģiskās indikācijas:**
	1. Covid-19 pacienta kontaktpersonām, ja SPKC epidemiologs ir noteicis kontaktpersonas statusu;
	2. elpceļu infekcijas slimības grupveida saslimšanas gadījumā kolektīvā, kur mācās, strādā vai kuru apmeklē Covid-19 pacients, pēc SPKC epidemiologa norādījuma;
	3. grupveida saslimšana ar Covid-19 līdzīgiem simptomiem izglītības iestādē (t.sk. ja pēc medicīniskās palīdzības sniegšanas vienā ārstniecības iestādē/ārsta praksē vēršas divi un vairāk bērni no vienas izglītības iestādes);
	4. bērnam 14 dienu laikā pirms simptomu parādīšanās:
		1. bija kontakts ar lielu cilvēku skaitu, piedaloties pasākumos, kur ir daudz dalībnieku, piemēram, publiskā pasākumā, pasākumos, kur piedalās bērni no citām klasēm vai skolām - sporta sacensībās, ekskursijā, saviesīgā pasākumā, bērns bieži pavada laiku kompānijā ar citiem bērniem;
		2. apmeklēja ārstniecības iestādi vai ārstējies stacionārā;
		3. bērns vai bērna ģimenes loceklis ir atbraucis no ārvalstīm 14 dienas pirms simptomu paradīšanās bērnam;
		4. saslimšanas gadījums ar Covid-19 līdzīgiem simptomiem bērna ģimenē (īpaši svarīgi bērniem līdz 6 gadu vecumam vai bērnam, kas neapmeklē izglītības iestādi).
	5. pacienti, tai skaitā bērni, no sociālās aprūpes iestādes, izglītības iestādes, kas nodrošina internāta pakalpojumus, patversmes vai ieslodzījuma vietas, kā arī pacienti bez noteiktas dzīvesvietas;
	6. pacienti, kuri iepriekšējo 14 dienu laikā ārstējušies citā stacionārā ārstniecības iestādē, ja laboratoriskā izmeklēšana uz Covid-19 nav veikta pirms izrakstīšanas (pārvešanas);
	7. pacientiem pirms nepieciešamā veselības aprūpes pakalpojuma saņemšanas stacionārā vai dienas stacionārā, tai skaitā pacienti, kuriem nepieciešama dzīvību glābjoša vai neatliekama operācija vai augsta riska neatliekama manipulācija;
	8. pacienti, kuri tiek stacionēti pēc akūtām vai neatliekamām indikācijām, kā arī pacienti hematoloģijas un onkoloģijas profila nodaļās.
3. Rutīnas laboratorisko skrīningu nosaka un koordinē Veselības inspekcija, atbilstoši Nacionālā veselības dienesta piešķirtajām kvotām laboratorijām un attiecīgajam resoram piešķirtajām kvotām saskaņā ar Pielikumu Nr.1.
4. Apstiprinošo **SARS-CoV-2** noteikšanupersonām, kurām veikta skrīninga testēšana par maksu.
5. Ārvalstu bruņoto spēku karavīriem, kā arī ar personām, kuras ieradušās Latvijas Republikā ar aizsardzības ministra vai aizsardzības ministrijas ielūgumu.
6. NBS personālam, tajā skaitā Latvijā dislocētajiem ārvalstu karavīriem dienesta pienākumu izpildē dodoties uz, kā arī pēc atgriešanās Latvijā no Covid-19 riska ārvalstīm, ar NBS ārstniecības iestādes nosūtījumu.
7. Apšaubāma Covid-19 rezultāta gadījumā testēšanu veic atkārtoti pēc 48 stundām.
8. Ģimenes ārsts var nozīmēt laboratorisko izmeklēšanu uz Covid-19 personai, kura vēlas pārtraukt mājas karantīnu.[[5]](#footnote-5)
9. Ģimenes ārsts var nozīmēt laboratorisko izmeklēšanu uz Covid-19 bērna pavadošajai personai, ja nepieciešams palikt pie bērna diennakts stacionārā.
10. Ģimenes ārsts vai ārsts speciālists var nozīmēt laboratorisko izmeklēšanu uz Covid-19 personām 24 - 48 stundas pirms plānveida veselības aprūpes pakalpojumu saņemšanas (tai skaitā bērniem, vienam no vecākiem, kas pavadīs bērnu un citām pavadošām personām).

## Anti-SARS-CoV-2 antivielu noteikšana

1. Ar ārsta nosūtījumu:
	1. personām, kurām ir noteikta SARS-CoV-2 RNS klātbūtne, bet nav slimības simptomu (IgG klases antivielu pret SARS-CoV-2 vīrusa nukleokapsīda (N - *nucleocapsid*) proteīnu liecina par neaktīvu infekciju – pacients vairs nav infekciozs)[[6]](#footnote-6);
	2. ja antivielu noteikšana ir nepieciešama diagnozes precizēšanai;
	3. pēc epidemioloģiskajām indikācijām (sadarbībā ar SPKC);
	4. pēc vakcinācijas antivielu imūnsupresētiem pacientiem.
2. apstiprinošo testēšanu paraugiem no Valsts asinsdonoru centra, kuriem ir atklātas kopējās Anti-SARS-CoV-2 antivielas veicot antivielu skrīningu asins donoriem.

## ****SARS-CoV-2 vīrusa sekvencēšana****

1. Nacionālā mikrobioloģijas references laboratorija (turpmāk – NRL) koordinē un organizē SARS-CoV-2 vīrusa pilnu genoma sekvencēšanu. Laboratorijās, kuras veic testēšanu SARS-CoV-2 noteikšanai, atbilstoši noslēgtajiem līgumiem ar Nacionālo veselības dienestu, nodrošina NRL piekļuvi visiem paraugiem, kuros ir noteikta SARS-CoV-2 vīrusa RNS klātbūtne ģenētiskās uzraudzības nodrošināšanai.
2. NRL sadarbībā ar SPKC un laboratorijām organizē SARS-CoV-2 RNS pozitīvo paraugu vākšanu ar mērķi veikt epidemioloģiskajai situācijai atbilstošu paraugu atlasi un tālāku sekvencēšanu.
3. Laboratorijas regulāri, līdz otrdienas beigām, sūta atlasītos pozitīvos paraugus, kad Ct (*cycle threshold*) vērtības PĶR ir mazākas par 30 (gēniem, kas nav E gēns). Vēlamais parauga apjoms vismaz 250 µl. Kopā ar paraugiem sniedz informāciju par paraugu izcelsmi (SPKC forma pozitīvajiem paraugiem bez personu identificējošas informācijas) ar pievienotām Ct vērtībām.
4. Pozitīvo paraugu atlase tālākai sekvencēšanai:
	1. Nejaušināti atlasīti paraugi laboratorijās – paraugi, kas proporcionāli atbilst reģionu iedalījumam un vecuma struktūrai (līdz 70% no sekvencēšanas apjoma)
	2. Klīniskās indikācijas (līdz 15% no sekvencēšanas apjoma):
		1. Covid-19 reinfekcijas gadījumi;
		2. Covid-19 pacients ar pabeigtu vakcinācijas kursu pret Covid-19 infekciju;
		3. Netipiski klīniskie Covid-19 gadījumi;
		4. Stacionāra Covid-19 pacienti:
			1. Sākot ar 20. stacionēšanas dienu un turpmāk ik 14 dienas, sekojošās klīniskās situācijās pacientiem tiek veikta atkārtota SARS-CoV-2 testēšana ar molekulārbioloģiskām metodēm un pozitīva rezultātā gadījumā;
			2. Smaga Covid-19 infekcijas gaita, pacienti, kas ārstējas intensīvās terapijas nodaļās;
			3. Covid-19 infekcijas pacients ar sekojošu imūnsupresiju:
				1. transplantāta saņēmējs;
				2. pacients, kas ilgstoši saņem kortikosteroīdus vai citas imūnmodulējošas zāles vai vēža ķīmijterapiju;
				3. pacients ar HIV infekciju uz zemu CD4 šūnu skaitu;
				4. pacients ar citu imūndeficītu;
	3. Pēc epidemioloģiskās indikācijas (līdz 15% no sekvencēšanas apjoma):
		1. lieli Covid-19 uzliesmojumi;
		2. straujš gadījumu skaita pieaugums administratīvajā teritorijā;
		3. ievestie Covid-19 gadījumi;
		4. Covid-19 klasteru epidemioloģiskās izmeklēšanas nolūkā.

## SARS-CoV-2 vīrusa variantu skrīnings ar RT-PĶR

1. Lai nodrošinātu savlaicīgu ieskatu par SARS-CoV-2 celmu ar galvenajām mutācijām *Spike* proteīnu kodējošā gēnā izplatību valstī, laboratorijām kurām ir iespēja veikt mutāciju[[7]](#footnote-7) noteikšanu rekomendēts to veikt visiem laboratorijā testētajiem SARS-CoV-2 RNS pozitīvajiem paraugiem. Laboratorijām, kas minēto nespēj īstenot, visi pozitīvie paraugi 1 dienas laikā ir jānosūta NRL.
2. Pozitīvo paraugu atlasi veic katru dienu, lai nodrošinātu iespējami plašāku teritorijas, vecuma un dzimuma grupu pārklājumu. Testēšanas rezultāti jāziņo tikai SPKC (obligāts nosacījums), papildinot esošo ikdienas tabulu ar attiecīgām kolonnām, informācijas ievadīšanai SPKC epidemioloģiskajā datu bāzē. Pēc epidemioloģiskās situācijas SPKC katru nedēļu izvērtē un rekomendē laboratorijām attiecīgu mutāciju noteikšanu. Pamatojoties uz minēto, NRL katras nedēļas piektdienā informē Nacionālo veselības dienestu par nākamā nedēļā laboratorijām nosakāmām mutācijām, kas savukārt, minēto informāciju nosūta visām laboratorijām, kas veic Covid-19 diagnostiku.

# ****Covid-19 testēšana – maksas pakalpojums.****

1. Starptautiskajiem ceļojumiem nepieciešamo laboratorisko izmeklēšanu uz Covid-19 izbraucot no Latvijas vai ieceļojot valstī[[8]](#footnote-8) personas, izņemot I. punktā minētajos gadījumos un līdz 2021. gada 1.septembrim arī bērnus, kas jaunāki par 18 gadiem, veic par saviem līdzekļiem.
2. Pēc pacienta iniciatīvas, bez ārsta nosūtījuma, tai skaitā **SARS-CoV-2 RNS noteikšana pirms publisku pasākumu apmeklēšanas klātienē vai publisku pakalpojumu saņemšanas klātienē.[[9]](#footnote-9)**
3. Laboratoriskā izmeklēšana uz Covid-19, kas nepieciešama sadarbspējīga testēšanas sertifikāta iegūšanai, izņemot bērniem, kas jaunāki par 18 gadiem līdz 2021. gada 1.septembrim.
4. Ja sadarbspējīga testēšanas sertifikāta iegūšanai pacients nodot siekalu paraugu, sadarbīgspējīgu testēšanas sertifikātu izsniedz tikai gadījuma, ja siekalu paraugs nodots laboratorijas personāla uzraudzībā.

# ****Laboratoriskais skrīnings uz Covid-19 infekciju nav nepieciešams****

1. Personām, kuras ir pārslimojušas Covid-19 infekciju, nav nepieciešams veikt rutīnas skrīningu un izmeklēšanu pēc epidemioloģiskajām indikācijām uz Covid-19 infekciju līdz simt astoņdesmit dienām pēc pirmā pozitīvā testa parauga ņemšanas datuma, ar kuru laboratoriski tika apstiprināta Covid-19 infekcija, nosakot SARS-CoV-2 vīrusa RNS[[10]](#footnote-10).
2. Personām, kuras ir saņēmušas pilnu vakcinācijas kursu pret Covid-19 infekciju ar vakcīnu “Comirnaty” vai vakcīnu “Spikevax” (iepriekš –“COVID-19 Vaccine Moderna”), vai “COVID-19 Vaccine Janssen” nav nepieciešams veikt rutīnas skrīningu uz Covid-19 infekciju divas nedēļas pēc pilna vakcinācijas kursa pabeigšanas. Tomēr minētajām personām ir ieteicams veikt izmeklējumu uz Covid-19 infekciju pēc epidemioloģiskajām indikācijām (piem., pēc augsta inficēšanās riska kontakta ar Covid-19 pacientu vai strādājot Covid-19 uzliesmojuma skartajā ārstniecības iestādes struktūrvienībā).
3. Personām, kuras tiek vakcinētas pret Covid-19 ar vakcīnu “COVID-19 Vaccine AstraZeneca” rutīnas skrīnings un izmeklēšana pēc epidemioloģiskajām indikācijām uz Covid-19 infekciju turpinās līdz 21. dienai pēc pirmās devas saņemšanas un pēc 90. dienas, ja nav saņemta otrā pote. Pēc vakcīnas 2. devas saņemšanas izmeklējumu uz Covid-19 infekciju veic pēc epidemioloģiskajām indikācijām.
4. Personām, kuras ir saņēmušas vienu vakcīnas “Comirnaty”, vakcīnas “Spikevax” (iepriekš –“COVID-19 Vaccine Moderna”), vakcīnas “COVID-19 Vaccine Janssen” vai vakcīnas “COVID-19 Vaccine AstraZeneca” devu 180 dienu laikā kopš laboratoriski apstiprinātas SARS-CoV-2 inficēšanās epizodes, nav nepieciešams veikt rutīnas skrīningu uz Covid-19 infekciju divas nedēļas pēc vakcinācijas.

**PIEZĪME: Laboratorisko izmeklēšanu uz Covid-19 infekciju – SARS-CoV-2 RNS noteikšanu, piemēram, ar polimerāzes ķēdes reakciju, veic laboratorijas, kuras ir akreditētas molekulārā bioloģijā pēc starptautiskā LVS EN ISO 15189 standarta „Medicīnas laboratorijas. Kvalitātes un kompetences prasības”.**

Pielikums Nr.1

**Prioritārās riska grupas un objekti.**

|  |  |
| --- | --- |
| **Resors/ strādājošo grupas**  | **Riska grupa** |
| **Veselības resors:**  |  |
| Slimnīcu darbinieki, kas piedalās ārstniecības procesā | I. |
| Ambulatoro iestāžu darbinieki, kas piedalās ārstniecības procesā |
| Stacionārā ilgi aprūpējamie pacienti, kuri nav Covid-19 inficēti | I. |
| Pacientus pavadošās personas | I. |
| NMPD darbinieki, kas strādā uz brigādēm | I. |
| Pirmās palīdzības pasniedzēji[[11]](#footnote-11) | I. |
| **Izglītības un sporta resors:** |  |
| No 2021. gada 23. augusta izglītojamie pamatizglītības un vidējās izglītības pakāpē (tai skaitā profesionālās ievirzes izglītības programmās)[[12]](#footnote-12) | I. |
| Izglītības iestāžu pedagoģiskais un tehniskais personāls, t.sk. pirmsskolu un speciālo izglītības iestāžu nodarbinātie, kā arī interešu izglītības iestādēs nodarbinātie[[13]](#footnote-13) |
| Personas, kas nav tieši iesaistītas izglītības pakalpojuma sniegšanā, bet līgumattiecību izpildes laikā izglītības pakalpojuma sniegšanas vietā nonāk saskarē ar izglītojamiem (asistenti bērnam ar invaliditāti, ēdināšanas, transporta, uzkopšanas pakalpojuma sniedzēji utml.) |
| Bērnu nometņu (kuras darbojas atbilstoši MK 01.09.2009. noteikumiem Nr.981 “Bērnu nometņu organizēšanas un darbības kārtība”), un kuras notiek klātienē, darbinieki un dalībnieki, nodrošinot, ka tiek veikts SARS-CoV-2 vīrusa RNS noteikšanas tests pēdējo 48 stundu laikā pirms nometnes sākuma (līdz 01.09.2021.). | I. |
| Sporta treneri un speciālisti | I. |
| Sporta skolu audzēkņi un darbinieki | I. |
| Sporta nometņu dalībnieki un darbinieki | I. |
| Hokeja, daiļslidošanas un šorttreka pilotprojekta dalībnieki: audzēkņi un personāls. | I. |
| **Labklājības resors:** |  |
| Sociālās aprūpes centra (SAC) darbinieki un klienti, sociālās aprūpes un palīdzības sniedzēji (ārpus SAC) | I. |
| Patversmes klienti un darbinieki |
| Pašvaldības sociālie darbinieki, pašvaldības dienas centri |
| Ilgstošas sociālās aprūpes un sociālās rehabilitācijas institūcijas darbinieki |
| **Iekšlietu resors:** |  |
| Pašvaldības policija  | I. – III. |
| Valsts policija | I. – III. |
| IeM struktūrvienības | III. |
| Valsts robežsardze | I. |
| **Zemkopības resors:** |  |
| Sabiedriskās ēdināšanas nozares darbinieki | I. – III. |
| Zvēraudzētāju nozares darbinieki | I. |
| Pārtikas ražošanas nozares darbinieki | II. – III. |
| **Ekonomikas resors:** |  |
| Skaistumkopšanā nodarbinātie[[14]](#footnote-14) | I. |
| Tirdzniecības zālēs nodarbinātie, lielveikalu darbinieki | II. |
| Kritiski svarīgie energoapgādes un informācijas un komunikācijas tehnoloģiju komersantu darbinieki | II. – III. |
| **Satiksmes resors:** |  |
| Autoskolu un sabiedriskās braukšanas instruktori braukšanas instruktori[[15]](#footnote-15) | I. |
| Sabiedriskā transporta vadītāji, starppilsētu autobusu vadītāji, taksometru vadītāji, tālsatiksmes transporta līdzekļu apkalpes locekļi | II. |
| Pasažiervilcienu konduktori, sabiedriskā transporta kontrolieri |
| Starptautiskā lidosta „Rīga” | II. – III. |
| Transporta un sakaru nozarē strādājošajiem darbiniekiem |
| VAS “Latvijas Pasts” |
| **Kultūras resors:** |  |
| Kultūras sfēras pārstāvji (muzikanti, koristi u.c.), kas piedalās koncertos | II. |
| **Tieslietu resors:** |  |
| Ieslodzījumu vietu darbinieki un ieslodzītie | II. |
| Valsts probācijas dienesta darbinieki  | II. – III. |
| **Latvijas Republikas Tiesībsarga biroja darbinieki[[16]](#footnote-16)** | II. |
|  |  |
| **Institūcijas, kuras nodrošina valsts kritiskās funkcijas** | I. |
| **Aizsardzības resors:** |  |
| Kājnieku skolas un pārējās NBS MVP mācību iestāžu darbinieki un apmācāmie karavīri, ja mācības notiek klātienē | I. |
| Zemessargi, pirms mācībām klātienē | I. |
| NBS struktūrvienības | III. |
| **Finanšu resors:** |  |
| Valsts ieņēmumu dienests, tai skaitā Muitas pārvaldes struktūrvienības | III. |
| **VARAM resors** | III. |
| **Ārlietu resors** | III. |

Gadījumā, ja resoram / strādājošo grupai ir noteiktas vairākas iespējamās riska grupas, piemēram, I. – III., darba devējs ir atbildīgs par riska grupas noteikšanu katram darbiniekam.

No valsts budžeta līdzekļiem apmaksāti Ag testi prioritārajām grupām tiek nodrošināti atbilstoši Ministru kabineta noteikumos 2021. gada 13. maija Nr. 308 “Noteikumi par prioritāro institūciju un vajadzību sarakstā iekļautajām institūcijām nepieciešamajiem epidemioloģiskās drošības nodrošināšanas resursiem” noteiktajai kārtībai.

Pielikums Nr. 2.

**Risku grupu raksturojums**

|  |  |
| --- | --- |
| **Riska grupa** | **Raksturojums** |
| I. augsta riska grupa | Darbs saistīts ar augstu citu cilvēku inficēšanās risku (ikdienā tiešs fiziskais vai tuvs kontakts ar pacientiem vai klientiem) vai jauno SARS-CoV-2 celmu izplatīšanos, strādājot zvēraudzētavās |
| II. vidēja riska grupa  | Darbs saistīts ar vidēju vai zemu citu cilvēku inficēšanās risku (gadījuma vai īslaicīgs kontakts ar klientiem) |
| III. zema riska grupa | Darbs saistīts ar kritisko funkciju nodrošināšanas nepieciešamību, inficēšanās risks darbiniekiem, infekcijas izplatīšanās risks starp pacientiem vai klientiem |

Pielikums Nr. 3.

**Riska grupu testēšanas biežums**

|  |  |
| --- | --- |
| **Riska grupa**  | **Testu veidu izmantošanas regularitāte**  |
| **Ag tests**  | **VAI****deguna un rīkles iztriepes SARS-CoV-2 RNS tests**  | **VAI****siekalu parauga SARS-CoV-2 RNS tests**  |
| I. augsta riska grupa   | Divas reizes nedēļā   | Reizi nedēļā\* - reizi divas nedēļās  | Reizi nedēļā\* – reizi divās nedēļās   |
| II. vidēja riska grupa    | Vienu reizi nedēļā   | Reizi divās nedēļās   | Reizi divās nedēļās   |
| III. zema riska grupa   | Reizi divās nedēļās  **deguna un rīkles iztriepe** | Reizi divās - četrās nedēļās   | Reizi divās - četrās nedēļās   |

\* Ļoti tuvs vai fizisks kontakts ar pacientiem/klientiem [[17]](#footnote-17)

Pielikums Nr. 4.

**SARS-CoV-2  vīrusa klātbūtnes noteikšanai izmantojamie testi**

|  |  |  |
| --- | --- | --- |
| **Testa veids** | **Izmeklējamais materiāls** | **Testa veida pielietojums**  |
| **Klīniskās indikācijas** | **Kontaktpersonu izmeklēšana** | **Citas epidemioloģiskās indikācijas** | **Rutīnas skrīnings** | **Citi gadījumi⃰** |
| **SARS-CoV-2 RNS noteikšana** | deguna un rīkles iztriepe | **+** | **+** | **+** | **+** | **+** |
| **Siekalas** | **-** | - | **+** | **+** | **-** |
| **SARS-CoV-2 Ag noteikšana** | deguna un rīkles iztriepe | **+** | **-** | **-** | **+** | **-** |

\* Ļoti tuvs vai fizisks kontakts ar pacientiem/klientiem

1. SARS-CoV-2 vīrusa ribonukleīnskābes (RNS) un SARS-CoV-2 vīrusa antigēna (Ag) noteikšana, pielietojums atbilstoši 4. pielikumam. [↑](#footnote-ref-1)
2. Ja, veicot Covid-19 gadījuma vai uzliesmojuma epidemioloģisko izmeklēšanu, pastāv profesionāli pamatotas aizdomas par plašāku infekcijas izplatīšanos Covid-19 skartajā iestādē vai uzņēmumā, kā arī ja kolektīvā ir liels skaits kontaktpersonu, SPKC sadarbībā ar laboratoriju, iestādes vai uzņēmuma vadību un nepieciešamības gadījumā pašvaldību organizē personu laboratorisko skrīningu uz Covid-19. Šajos gadījumos ārsta, ārsta prakses vai ārstniecības iestādes nosūtījums nav nepieciešams. [↑](#footnote-ref-2)
3. Ārpus ģimenes ārsta darba laika, ja pacientam ir akūtas elpceļu infekcijas slimības pazīmes vai citas pazīmes, kas ir raksturīgas Covid-19 infekcijai (pēkšņi parādās anosmija (ožas traucējumi), ageizija vai disgeizija (garšas izjūtas zudums vai traucējums), izteiktas galvassāpes, izteikts nogurums bez zināma iemesla). [↑](#footnote-ref-3)
4. SPKC ieteikumi smagas akūtas respiratoras infekcijas (SARI) diferenciālai diagnostikai ar Covid-19 infekciju: <https://www.spkc.gov.lv/lv/arstiem-par-covid-19-infekcijas-uzliesmojumu/sari_laboratora_diagnostika_sarscov2.pdf>) [↑](#footnote-ref-4)
5. Saskaņā ar Ministru kabineta 2020. gada 9. jūnija noteikumi Nr. 360 “Epidemioloģiskās drošības pasākumi Covid-19 infekcijas izplatības ierobežošanai” 55.2 punktu mājas karantīnu var pārtraukt agrāk, ja, veicot Covid-19 laboratorisko diagnostiku ne agrāk kā mājas karantīnas desmitajā dienā, ir saņemts negatīvs testa rezultāts. Šos izmeklējumus no valsts budžeta līdzekļiem apmaksā, personai, kura ir sociāli apdrošināta veselības apdrošināšanai saskaņā ar likumu “Par valsts sociālo apdrošināšanu”. [↑](#footnote-ref-5)
6. Asins parauga seroloģiskā izmeklēšana apsverama īpašās situācijās, piemēram, Covid-19 pozitīva pacienta pārvešana uz nodaļu ar zemākām izolācijas prasībām vai, ja Covid-19 infekcija ir konstatēta plānveida skrīninga rezultātā (piem., pacienta izmeklēšana pirms stacionēšanas, darbinieku laboratoriskais skrīnings, ja tas nav saistīts ar uzliesmojuma izmeklēšanu). IgG klases antivielu pret SARS-CoV-2 vīrusa S (*spike* – pīķa) proteīniem klātbūtne var liecināt gan par imūno atbildi pēc kontakta ar SARS-CoV vīrusu, gan pēc vakcinācijas. [↑](#footnote-ref-6)
7. Nacionālais veselības dienests, atbilstoši NRL norādēm, regulāri informē par noteiktām vīrusa mutācijām uz ko laboratorijām, saskaņā ar iespējām, būs jāpārbauda visi pozitīvie paraugi, nodrošinot operatīvo SARS-CoV-2 vīrusa skrīningu ar varianatu PĶR metodi. [↑](#footnote-ref-7)
8. Ministru kabineta 2020. gada 9. jūnija noteikumu Nr. 360 “Epidemioloģiskās drošības pasākumi Covid-19 izplatības ierobežošanai” 38.45 punkts [↑](#footnote-ref-8)
9. Ministru kabineta 2020. gada 9. jūnija noteikumu Nr. 360 “Epidemioloģiskās drošības pasākumi Covid-19 izplatības ierobežošanai” 38.34 punkts [↑](#footnote-ref-9)
10. Ministru kabineta 2020. gada 9.jūnija noteikumu “Epidemiologiskās drošības pasākumi Covid-19 infekcijas izplatības ierobežošanai”. [↑](#footnote-ref-10)
11. Pirms testēšanas laboratorijā uzrāda derīgu pirmās palīdzības pasniedzēja sertifikātu vai tā kopiju [↑](#footnote-ref-11)
12. Izņemot izglītojamos speciālajās izglītības programmās [↑](#footnote-ref-12)
13. Izņemot augstākās izglītības programmas, profesionālās pilnveides un profesionālās tālākziglītības programmas, pieaugušo neformālās izglītības programmās [↑](#footnote-ref-13)
14. Pirms testēšanas laboratorijā uzrāda darba devēja izziņu par nodarbinātību skaistumkopšanas nozarē [↑](#footnote-ref-14)
15. Pirms testēšanas laboratorijā uzrāda autoskolas braukšanas instruktoru apliecību [↑](#footnote-ref-15)
16. Pirms testēšanas laboratorijā uzrāda Latvijas Republikas Tiesībsarga biroja darbinieka apliecību [↑](#footnote-ref-16)
17. Neattiecas uz izglītības iestādēm [↑](#footnote-ref-17)